AVTALE OM OPSJON OG OVERDRAGELSE AV FILMRETT (gjelder både filmmanuskript og annet litterært verk)

Mellom

 **Adresse**

Org. nr.

(heretter kalt Produsenten)

Og

**Adresse**

(heretter kalt Rettighetshaver)

(i felleskap kalt «Partene»)

er følgende avtale inngått mellom partene vedrørende opsjon på filmrett til filmmanuskript, manus til litterært verk m.m. for:

 Spillefilm

 Kortfilm

 Dokumentarfilm

 TV-drama-produksjon

 Annen type produksjon

**” ”** (arbeidstittel)

(heretter kalt Verket)

1. **Bakgrunn for avtalen**

Rettighetshaver(ne) hadde den opprinnelige ideen om å skape et Verk om …

Den videre utformingen av ideen har skjedd

 av Rettighetshaver alene

 av Rettighetshaver i fellesskap med: …

Dersom utformingen av Verket er skjedd som et samarbeide mellom Rettighetshaver og X , legges til grunn at ikke den enkeltes ytelse kan skilles ut som særskilte verk. Iht. Åndsverklovens § 6 kreves da at samtlige Rettighetshavere samtykker til Verkets første offentliggjørelse.

Evt. særskilt avtale om fordeling av andeler i Verket: ….

 **2. Filmrett**

Rettighetshaver(ne) har enerett til å gjøre Verket tilgjengelig for allmenheten gjennom spredning, visning, offentlig fremføring) iht. åndsverklovens regler. Med filmrett menes en tidsbegrenset enerett til å kunne benytte Verket som grunnlag for en filmproduksjon.

1. **Opsjon på filmrett**

Rettighetshaver(ne) gir Produsenten opsjon på filmrett til Verket for tolv (12) måneder regnet fra denne avtales undertegnelse.

1. **Fornyelse av opsjon**

Produsenten har rett til å fornye opsjonen to ganger med inntil 6 – seks måneder av gangen ved skriftlig varsel til Rettighetshaver(ne) innen hver opsjonsperiodes utløp. Utover dette kan opsjonen bare forlenges dersom Partene er enige i dette.

1. **Vederlag for opsjonen**

*(Vi ber deg uansett ta kontakt med NFF for juridisk veiledning og forhandlingsbistand).*

For den første opsjonen betaler Produsenten Rettighetshaver(ne) 10% av minimumsvederlag eller avtalt vederlag for filmrett:

 For manus spillefilm kr. \_35.500\_ *(tilsvarer 10% av minimumsvederlag for filmrett pr.01.07.2014)*

 for manus kortfilm kr. \_\_\_\_\_\_\_\_ *(kontakt NFF)*

 for manus dokumentar kr. \_\_\_\_\_\_\_\_ *(kontakt NFF)*

 for manus TV-drama kr. \_\_\_\_\_\_\_\_ *(kontakt NFF)*

 for manus annen type produksjon kr. \_\_\_\_\_\_\_\_ *(kontakt NFF)*

Vederlaget for de første tolv (12 ) måneder forfaller ved undertegnelse av denne avtale.

For hver fornyelse av opsjonen, betales 5 % av minimumsvederlag eller avtalt vederlag for filmrett. Disse vederlag forfaller forskuddsvis ved hver fornyelsesdato.

Alle opsjonsvederlag deles likt dersom det er flere Rettighetshavere, og ikke annen innbyrdes fordeling mellom Rettighetshaver(ne) fremgår av denne avtale.

Det som er betalt for opsjonen(e), går til fradrag i vederlaget for filmretten.

1. **Dersom opsjon til filmrett ikke benyttes (iht.pkt.3-5)**

Dersom Produsenten ikke har gitt Rettighetshaver(ne) skriftlig varsel og betalt Rettighetshaver(ne) opsjonsvederlag innen fristene denne avtale, faller alle rettigheter tilbake til Rettighetshaver(ne). Rettighetshaver(ne) beholder ethvert utbetalt opsjonsvederlag etter denne avtale uavkortet. Avtaleforholdet mellom partene avsluttes for øvrig, uten videre rettsvirkninger.

1. **Dersom opsjon til filmrett benyttes (iht.pkt.3-5)**

*7.1 Rettigheter som overdras*

Dersom Produsenten har oppfylt alle sine forpliktelser iht.pkt.3-5, overdrar Rettighetshaveren til Produsenten filmretten til Verket med de begrensninger som fremgår av dette punkt, slik at Produsenten kan benytte Verket som grunnlag for innspilling av en \_\_\_\_\_\_\_\_\_\_\_\_\_\_\_\_\_

 i flere avsnitt, i dette tilfelle beregnet til \_\_\_\_\_\_\_ avnitt á \_\_\_\_\_\_\_ minutter pr.avsnitt.

(Dette har betydning for størrelsen av Filmrettsvederlaget for TV-drama, dokumentar m.m., hvor det ofte beregnes en minuttpris).

*7.1.1 Overdragelse av rettigheter*

Norsk filmforbund garanterer og innestår for at de gjennom forvaltningskontrakt har ervervet samtlige opphavsrettigheter som medlemmer under denne overenskomst har i medhold av åndsverkloven, og at Norsk filmforbund er berettiget til å videre overdra disse rettighetene uten begrensninger.

*7.1.2 Rettighetserverv*

7.1.2.2 Produsenten erverver enerett, uten geografiske begrensninger, til enhver form for eksemplarfremstilling og tilgjengeliggjøring (herunder lineært, tidsforskjøvet og ikke-lineært) i forbindelse med produksjonen. Dette omfatter også avledede rettigheter (format, remake, merchandise etc), bearbeidelse, samt retten til videre-overdragelse, med de begrensinger som fremgår nedenfor.

Rettighetservervet gjelder uten begrensninger i tid. For så vidt angår regissører og manusforfattere, på TV-drama begrenses lisensperioden for kringkasters utnyttelse lineært og ikke-lineært til 7 år.

7.1.2.3 Det presiseres at rettighetservervet etter punkt 7.1.2.2 ikke begrenser individuelle avtaler mellom regissør/manusforfattere/utvikler og produsent om royalty for utnyttelse av produksjonen.

*7.1.3 Rettighetsforbehold*

For medlemmer av Norsk Filmforbund med forvaltningskontrakt med F©R, kan produsenten ikke erverve;

(i) rettigheter i produksjonen som omfattes av anvendelsesområdet til åndsverklovens spesifikke avtalelisensbestemmelser; og

(ii) rettigheter til tredjepartsdistribusjon (eksemplarfremstilling og tilgjengeliggjøring) av produksjonen, herunder lineært, tidsforskjøvet og ikke-lineært. Med "tredjepart" menes annen aktør enn kringkaster (produksjonsselskapets kunde) som videresender eller på annen måte tilbyr audiovisuelt innhold fra flere kringkastere (for eks. tv-kanal-pakker).

Tredjepartsforbeholdet i punkt (ii) skal ikke begrense retten til co-produksjon og salg av visningsretter/readymades.

Partene beholder retten til å kreve vederlag for de rettighetene som er definert i ovenstående paragraf pkt.(i) - (ii), f.eks. gjennom kollektiv forvaltning. Det samme gjelder i utlandet, forutsatt at det foreligger lovbestemmelser om tvangslisens, forvaltningsordninger basert på lovbestemmelser om avtalelisens eller andre tilsvarende kollektive forvaltningsordninger uten spesifikk lovhjemmel.

7.1.4 Alle rettigheter som ikke eksplisitt er overdratt til Produsenten gjennom inngåelsen av denne avtale, beholdes uinnskrenket av Rettighetshaveren i henhold til § 39 a i åndsverkloven.

*7.2 Vederlag for filmretten*

For filmretten til Verket betaler Produsenten til Rettighetshaveren et vederlag på totalt :

 For manus spillefilm kr. \_355.500\_ *(pr.01.07.2014)*

*Her henvises til bransjepraksis i rammeavtale for spillefilm* [*http://dramatiker.no/wp-content/uploads/2012/09/Filmavtale-2005-justert-2014.pdf*](http://dramatiker.no/wp-content/uploads/2012/09/Filmavtale-2005-justert-2014.pdf)

 for manus kortfilm kr. \_\_\_\_\_\_\_\_ *(kontakt NFF)*

 for manus dokumentar kr. \_\_\_\_\_\_\_\_ *(kontakt NFF)*

 for manus TV-drama kr. \_\_\_\_\_\_\_\_ *(kontakt NFF)*

*Her henvises til bransjepraksis i rammeavtale for TV-drama* [*http://dramatiker.no/wp-content/uploads/2012/09/TV-avtalen-justert-2014.pdf*](http://dramatiker.no/wp-content/uploads/2012/09/TV-avtalen-justert-2014.pdf)

 for manus annen type produksjon kr. \_\_\_\_\_\_\_\_ *(kontakt NFF)*

Utbetalt forskudd på kr. \_\_\_\_\_\_\_\_\_\_\_ skal gå til fradrag, jf. pkt.5. Vederlaget for filmretten forfaller til betaling innen 14 (fjorten) dager fra Rettighetshaver(ne) har mottatt skriftlig varsel om at Produsenten har foretatt produksjonsbeslutning, eller senest første opptaksdag.

Filmrettsvederlag deles likt dersom det er flere Rettighetshavere, og ikke annen innbyrdes fordeling mellom Rettighetshaver(ne) fremgår av denne avtale.

*7.3. Royalty*

*--------------------------------------------------------------------------------------------------------------------------*

7.3.1 Alt 1: Kombinert royaltsats for filmrett og regi

 For filmretten samt for regi til Verket, som følger av egen regiavtale, mottar Rettighetshaver(ne) totalt \_\_\_\_\_\_% royalty av Filmens:

 Brutto inntekter

 Netto inntekter

Dersom dette alternativ velges, følger definisjon av brutto/netto inntekt og øvrige royaltybestemmelser av regiavtalen.

---------------------------------------------------------------------------------------------------------------------------

7.3.2 Alt 2: Egen royaltysats for filmrett

 For filmretten mottar Rettighetshaveren totalt \_\_\_\_\_\_% *(minst 5% ved filmmanuskript, minst 10% hvis filmretten overdras for både litterært verk og filmmanuskript)* royalty av Filmens netto inntekter. Dersom dette alternativ velges, følger henvisninger til royaltybestemmelser for filmretten nedenfor.

7.3.2.1 Med netto inntekter menes: (Alt A eller Alt B)

**A)Hvis Verkets primære vindu er kino: (avgrenses mot TV)**

Filmverkets inntekter fra og med det tidspunkt, hvor den private investering i Filmen er inntjent.

Med «den private investering» forstås Produsentens og uavhengige co-produsenters og andre uavhengige investorers investering i Filmverket foretatt med intensjon om avkastning. Kjøp av visningsrett m.m. er ikke en del av den private investering. Eventuelle presales, tilskudd fra Norsk Filminstitutt, fond eller andre offentlig tilskudd eller støtteordninger kan ikke inngå i den private investering. Størrelsen av den private investering gjøres opp på grunnlag av godkjent produksjonsregnskap.

Når den private investering med tillegg av maksimalt 30% dokumenterte, rimelige og relevante kostnader er inntjent, økes royaltysatsen til \_\_\_\_\_% (minst 10 %).

**B)Hvis Verkets primære vindu er TV:**

TV defineres som det primære vindu når produksjonen først og fremst skal vises på TV, samt at et TV-selskap/kringkaster er bestiller av Filmverket, og dermed har investert i Filmverket med tanke på visninger.

 Alt 1: Reglene i NFFs anbefalte regiavtale på TV-drama om gjenutsendelsesbetaling i pkt.2.4 og royalty i pkt.2.5 gjelder mellom partene: <https://filmforbundet.files.wordpress.com/2014/05/nff-anbefalte-regiavtale-tv-drama.pdf>

 Alt 2: Reglene iht. rammeavtale for TV-drama om gjenutsendelsesbetaling og royalty gjelder mellom partene: <https://filmforbundet.files.wordpress.com/2014/05/nff-anbefalte-regiavtale-tv-drama.pdf>

7.3.2.3 Royaltyavregning

Royalty avregnes årlig og første gang tolv (12) måneder etter Verkets første offentliggjøring («premierevisning»). Deretter skjer avregning og utbetaling av royalty én gang i året, og senest seksti (60) dager etter hvert års utløp.

Royaltyavregningen skal være forståelig og inneholde fyldestgjørende opplysninger om seriens brutto inntekter og de relevante kostnader til fradrag.

Regnskap skal være revidert av statsautorisert revisor.

Rettighetshaveren har kontroll- og innsynsrett i Produsentens årlige regnskapstall i henhold til § 39 c i åndsverksloven. Dersom kontrollen viser et avvik på mer enn 5% i Rettighetshaverens favør, skal Produsenten betale alle kostnadene ved kontrollen, samt umiddelbart eller senest innen 14 dager fra avviket oppdages, utbetale skyldig beløp til Rettighetshaveren.

I tillegg til royaltyavregninger m.m. som følger av bestemmelsene i denne avtale eller regiavtale, plikter Produsenten plikter å gi opplysninger om alle sider av prosjektets gjennomføring som måtte være av interesse for Rettighetshaveren, herunder finansiering og økonomi. All informasjon som kan være av betydning for Rettighetshaveren skal gis skriftlig.

Produsenten har ikke rett til å overdra produksjons- og fremføringsrettigheter m.m. til tredjemann uten Rettighetshaver(ne)s samtykke utover det som er avtalefestet. Denne bestemmelsen gjelder ikke ved en eventuell overdragelse av disse rettighetene for å sikre gjennomføringen av produksjonen, eller ved salg av produksjonsselskapet. Ved slik overdragelse eller salg er erververen forpliktet på samme måte som Produsenten etter denne avtale. Dersom Produsenten ved kontraktsperiodens utløp eller særskilt fastsatte frister for utnyttelse ikke inngår ny avtale om overføring av rettighetene, tilbakeføres de overførte, men ikke benyttede rettigheter til Rettighetshaver(ne).

*7.5 Ideelle rettigheter*

Rettighetshaver(ne) har krav på å bli kreditert etter god skikk i bransjen i alle sammenhenger hvor Verket blir presentert. Krediteringens form skal være fremtredende og minst like fremtredende som all annen kreditering i forbindelse med Filmverket. Ved bruk av rulletekst på tv eller liknende mediekanaler skal krediteringen være tydelig og fullt lesbar og normalt forståelig for seeren. Rettighetshaver(ne) skal krediteres med fagfunksjon og fullt navn, med mindre Rettighetshaver(ne) har oppgitt alias eller har andre krediteringsønsker. Videre oppfordres til at initialene «NFF» (medlem av Norsk Filmforbund) står bak Rettighetshaver(ne)s navn på alle krediteringer for NFFs medlemmer. Rettighetshaver(ne)s og Verkets kunstneriske integritet skal ivaretas under produksjonsprosessen og etter ferdigstillelse.

**8. Konkurs og erstatning m.m.**

I tilfelle Produsentens konkurs eller vesentlig betalingsmislighold faller de rettigheter Rettighethaver(ne) har overdratt til Produsenten tilbake til Regissøren 30 dager etter konkursbegjæring har kommet inn, eller 30 dager etter skriftlig varsel om betalingsmislighold har kommet frem, med mindre det er stilt en full og betryggende sikkerhet for at alle skyldige ytelser, herunder også for tiden forut for konkursbegjæring/skriftlig varsel, vil bli betalt innen forfall, eller betaling faktisk har skjedd.

**9.Tvisteutvalg og verneting**

Tvist om forståelsen av denne avtalen skal først søkes løst ved forhandlinger mellom Rettighetshaver(ne) og Produsent, eventuelt med Tillitsvalgt eller dennes deltakelse. Dersom forhandlinger som nevnt ikke fører frem skal tvisten søkes løst i et utvalg bestående av 1 representant fra henholdsvis NFF og PF. NFF og PF kan i den forbindelse enes om å utpeke en uavhengig tredje person (Oppmann) til å megle mellom partene. Om partene ikke enes på denne måten kan det besluttes at Oppmannen innen en gitt frist treffer en endelig beslutning som skal anses bindende mellom partene. Dersom endelig beslutning ikke treffes av Oppmannen kan tvisten fremmes for domstolene. Oslo Tingrett avtales som verneting.

**10.Utfyllende avtaleverk**

10.1Hvis Partene har valgt kombinasjon av filmrettsavtale og regiavtale jf.pkt. 7.3.1 alt 1, utfylles denne avtale for øvrig NFFs anbefalte regiavtale på gjeldende område:

NFF sin anbefalte regiavtale på spillefilm

NFF sin anbefalte regiavtale på kortfilm

 NFF sin anbefalte regiavtale på dokumentarfilm

 NFF sin anbefalte regiavtale på TV-drama

 Annen type produksjon: Kontakt NFF for råd.

10.2Hvis Partene har valgt egen royaltysats for filmrett iht. pkt.7.3.2 alt 2, utfylles denne avtale for øvrig av følgende rammeavtaler:

Spillefilm: for øvrig gjelder rammeavtale for spillefilm <http://dramatiker.no/wp-content/uploads/2012/09/Filmavtale-2005-justert-2014.pdf>

 TV-drama: for øvrig gjelder rammeavtale for TV-drama <http://dramatiker.no/wp-content/uploads/2012/09/TV-avtalen-justert-2014.pdf>

**11.Vedlegg**

 Partene har den …………… blitt enige om utviklingsavtale for regi og/eller regiavtale som vedlegges denne avtale, og som skal være gjeldende mellom partene dersom Produsenten finner det forsvarlig å igangsette produksjon. (Dette alternativ anbefales dersom det er mulig på signeringstidspunktet for denne avtale)

*Denne avtale i fire (4) eksemplarer – ett til hver av partene, ett til Norsk Filmforbund og ett til produsentens arbeidsgiverorganisasjon.*

Oslo, den

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Produsent Rettighetshaver(ne)